Tema  poeg, Dr.phil. E. Bölau, jutustab isa mälestuste põhjal raskustest Eesti nr. 1 postmargi trükkimisel. Paber toodi Soomest. Suuri raskusi aga oli trükivärvidega, nii nende hankimisel kui õigete värvitoonide saamisel. Trükkimine nõudis palju värvi, need tulid koha peal segada, et saada vajalikke toone. Trükikoda asus maja alumisel korrusel, oli sõja aeg ja esines röövimisi. Isa magas trükikoja kontoris, püstol padja all. Järelvalve trükikojas oli range, kõik makulatuur põletati otsekohe kontrolöride poolt.